Velhokisat 2

Jarmo Lintusen ja Tuija Leena Viirretin ReadDrama-hankkeeseen kirjoittaman Velhokisat-näytelmän pohjalta kirjoittanut Helena Kylmälä.

Henkilöt

Kalla - leikkisä velho, sanojen kääntelijä

Otava - nokkela ja älykäs matemaatikko

Salama - hätäilevä urheilija

Tammi - tietäväinen keksijä

Velhomestari Huripurilainen - erilaisiataikavempaimia omistava kisatuomari

Mulberry (Mulperi) - toisesta velhokoulusta Irlannista saapunut velhovaihto-oppilas, osaavainen, taitava ja ylikaverillinen

Pepper (Pippuri) - musta kissa, Mulberryn taikalemmikki, salaperäinen, omia teitä kulkeva ja yllättäen ilmestyvä, taikalemmikki...vai onko sittenkään?

**1. KOHTAUS**

(Kalla tulee paikalle lentäen silmukoita ja Otava innoissaan kävellen toisensa kohdaten.)

KALLA
Terve Otava - Orve tetava!

OTAVA
Paras ystäväni Kalla! (Kalla lentelee Otavan yläpuolella)

KALLA
Ällin lällin tällin...

OTAVA
Ei kai taas.

KALLA
Tällin ällin lällin!

OTAVA
Kalla, varo puuta!

(Osoittaa Kallan taakse. Kalla kääntyy katsomaan ja Otava kiskaisee Kallan maahan.)

Mahalasku, tyhjätasku!

KALLA (hämmentyneenä taskujaan kaivellen)
Mitä? On minulla taskuissa tavaraa.

OTAVA
Miten menee?

KALLA
Miten menee, mene miteen, hyvin kulkee!

(Tekevät kyynärpäätervehdyksen.)

OTAVA
Kiva kuulla. Tämän vuoden velhokisasta tulee menestys. Nyt on kaaviot kohdillaan ja ley-linjat opeteltu. Oletkos treenannut?

KALLA (lentää pyrähdellen innostuneena)

Selvä se! Lentoradat treenattu! Hallussa on!

OTAVA (tuumivana)
No, hyvä juttu! Tänä vuonna velhotiimi KALLA-OTAVA läpäisee Velhokisan tason 10 ylivoimaisesti!

KALLA
Taso läpi- läsi-tapo! Saukataivat taskuun!

OTAVA
Taikasauvat. Kisailmoittautuminen odottaa!

(Lähtevät liikkeelle, Kalla lentäen ja Otava tyynesti kävellen.)

**2. KOHTAUS**

(Salama tulee polvia korkealle nostaen juosten paikalle ja huomaa Tammin, joka tulee hitaasti leijaillen jotakin kädessään näpräillen paikalle. Tekevät kyynärpäätervehdyksen.)

SALAMA
Tammi peijakas!

TAMMI
Erinomainen ystäväni Salama!

SALAMA ja TAMMI
Tiimi TAMMI- SALAMA valmiina!

SALAMA
Viime vuoden velhokisojen tasokoe meni kyllä mallikkaasti! Nyt olen treenannut jälleen vuoden ja edelleenkään minulla ei kyllä puntit tutise! (Pullistelee lihaksiaan.)

TAMMI (Katsoo ihaillen Salaman voimailua.)
No ei takuulla! Minäkin olen tehnyt parannuksia keksintööni. Tämä on monitoimilaitteeni Siputiputin VOL 2. Olen lisäillyt siihen monia erikoisia lisäominaisuuksia, mitkä varmasti auttavat meitä tämän vuoden tasokokeessa.

SALAMA
Voi hurja! Oikeastiko? Kai se toimii?

TAMMI (Koputtelee ja ravistelee Siputiputinta.)
No, kyllä se periaatteessa toimii yhtä hienosti kuin oma järkeni. Muutama lisäominaisuus vaatii vielä aikaa latautuakseen.

SALAMA
Jassoo. Onneksi olen elämäni huippukunnossa. Nyt matkaan!

TAMMI
Äläpäs hoppuile! Tässä uudessa versiossa on edellistä tarkempi kompassi. Katsotaan suunta siitä!

SALAMA
Selvä pyy! Emme me kyllä viime vuonnakaan eksyneet, kun jäljitimme Kallaa ja Otavaa. Ja toivottavasti olet treenannut tänä vuonna juoksunopeuttasi.

TAMMI
Huomio! Siputiputin lähettää merkkisignaalia. Se tarkoittaa, että on aika mennä kiireesti ilmoittaumispaikalle.

SALAMA
No menoksi sitten!

(Lähtevät pois.)

**3. KOHTAUS**

(Velhomestari ja kilpailijat tulevat paikalle.)

VELHOMESTARI
Huripuripum! Taikoja horisontissa!
(Heilauttaa taikasauvaa ja puhaltaa torveen.)
Tervetuloa jälleen kerran vuotuiseen velhokisaan, ja suorittamaan tasokoetta numero 10. Onko velhotiimi KALLA-OTAVA paikalla?

KALLA ja OTAVA
Kyllä olemme, Velhomestari Hamp... [vilkaisevat toisiinsa ja korjaavat kiireesti] Velhomestari Huripurilainen!

VELHOMESTARI (Mulkaisee Kallaa ja Otavaa.)
Velhotiimi TAMMI-SALAMA?

SALAMA ja TAMMI
Paikalla ja valmiina!

SALAMA
Ei muuta kuin lihakset pullistelemaan!

TAMMI
Ja Siputiputin toimimaan!

VELHOMESTARI
Tässä tarvitaan muutakin kuin lihaksia ja hilavitkuttimia.

TAMMI (Kuiskaten Salamalle.)
Se on kylläkin Siputiputin. (Salama hyssyttää Tammia olemaan hiljaa.)

VELHOMESTARI
Asiaan. Tasokokeessa kymmenen mitataan valmiuksia yhteistyöhön, yllättäviin tilanteisiin sekä arvoitusten ratkaisemiseen. Läpäistessänne kokeen, saatte viimein omat taikasauvat.

KAIKKI (innostuneina)
Mahtavaa!

VELHOMESTARI
Muistakaa, että reputtaessanne, joudutte uusimaan kokeen ensi vuonna. Ai niin, melkein unohdin. Minulla on ilmoitettavaa. Tänä vuonna koulussamme opiskelee velhovaihto-oppilas Irlannin velhokoulusta. Hän aloittaa tänään osallistumalla tasokokeeseen.

(Velho-oppilaat katsovat toisiaan hämmentyneinä.)

Huripuripum! Vaihto-oppilas esille pudum!

(Paikalle ilmestyy uusi velho-oppilas Mulberry mustankissansa Pepperin kanssa, toiset oppilaat tuijottavat ihmeissään.)

MULBERRY (leveästi hymyillen)
Hello, hello, hello, where is the cat? Oh, there you are! Hello vaan kaikille! Sano vaan Bert/Berry!

(Toiset oppilaat katsovat epäillen Mulberryä ja sitten toisiaan.)

VELHOMESTARI
Eli tasokoe alkakoon. Onko kysyttävää? Huripuripum!
Ei. Tässä ohjeet, olkaa hyvä! Avatkaa kuoret ja matkaan mars!

KALLA ja OTAVA
(Avaavat kuoren ja lukevat yhteen ääneen.)
Lentäkää kaksikymmentä haukansiiveniskua pohjoiseen, sitten sata perhosenlepatusta kaakkoon. Löydätte käkkyräisen katajan, jossa on ensimmäinen tehtävänne.

KALLA
Käkkyräinen kataja -kakkarainen kätyjä!

OTAVA
Heureka! Tiedetään!

(Lentävät matkaan.)

SALAMA ja TAMMI
(Avaavat kuoren ja lukevat yhteen ääneen.)
Lentäkää kaksikymmentä haukansiiveniskua etelään, sitten sata perhosenlepatusta lounaaseen. Löydätte käkkyräisen katajan, jossa on ensimmäinen tehtävänne.

SALAMA (vatsaansa hieroen)
Lounaaseen... Lounas aika on jo käsillä. Mistä saisi ruokaa?

TAMMI
(Siputiputinta säädellen ja tutkien.)
Ei tähän hätään mistään. Keskity nyt! Siputiputin näyttää ihan outoja lukemia. No, nyt sain suunnan!

SALAMA (juoksee Tammin luo.)
Selvä pyy Parempi haukka etelässä kuin perhonen lounaassa. Eiku miten se nyt meni?

(Lentävät matkaan.)

MULBERRY ja PEPPER
(Avaa kuoren ja lukee ääneen, Pepper naukuen.)
Lennä käkkyräisen katajan luo!
Hello, hello, hello, where is the cat? Oh, there you are! Iisi biisi! Let's go Pepper!

(Kiirehtivät omaan suuntaansa.)

**4. KOHTAUS**

VELHOMESTARI
Huomasitte varmaan, että jekutin heitä taas? Kaikki kolme joukkuetta päätyvät samaan paikkaan, ja olettaisin että myös samaan aikaan! Saa nähdä, mitä sitten tapahtuu. Kaikki ei aina ole sitä, miltä näyttää. Kilpailuhan koostuu useasta tehtävästä, jotka kaikki täytyy tuttuun tapaan ratkaista. Mukana on jälleen arvoituksia, kuten Mikä on velho-opettajanlemmikkieläin? Lukutoukka...hehheh...

(naureskelee)

Taionpa seuraavat ohjeet tehtäväpaikalle! Taikoja horisontissa! Huripuripum-ohjeet paikalle pudum!

(Lähtee pois.)

**5. KOHTAUS**

(Tammi tulee leijaillen paikalle Siputiputinta tutkinen j aSalama tulee läähättäen jäljessä.)

SALAMA
Odota Tammi! Tuo on epäreilua! Olet parempi lentämisessä kuin minä!

TAMMI
Älä keskeytä! Yhdeksänkymmentä kahdeksan, yhdeksän kymmentä yhdeksän, sata perhosenlepatusta... tässä!

SALAMA
En minä näe mitään ohjetta.

TAMMI
Äläpäs hoppuile! Siputiputtimen mukaan paikka on oikea. (Etsivät ohjetta.)
Tosin jotakin outoa tässä on... (Ravistelee ja säätelee Siputiputinta.)

SALAMA
(Ryntäilee ja löytää kuoren.)
Löytyi!

TAMMI
(Unohtaa Siputiputtimen ja yrittää napata kuoren.)
Anna tänne!

SALAMA
(Pitää kuoresta tiukasti kiinni.)
Tällä kertaa minä luen!
"Kaksi keskellä juoksee, kaksitoista reunalla seisoo ja käy joka puolella maailmaa..."

TAMMI
"Kaksi keskellä juoksee..."

MULBERRY
(Ilmestyy yhtäkkiä paikalle Pepperin kanssa.) Hello, hello, hello, where is the cat? Oh, there you are! Iisi biisi! Kello!

PEPPER
(naukaisee)

TAMMI ja SALAMA
(Katsovat ärtyneinä Mulberryyn ja sitten innostuneina toisiinsa.)
Velhokoulun kellotorni! Menoksi!

MULBERRY
Jaa, jaa. Olipa heillä kiire! Hello, joku tulee!
(Mulberry ja Pepper katsovat toisiinsa ja menevät sivummalle istuskelemaan.)

**6. KOHTAUS**

(Kalla ja Otava saapuvat lentäen, eivätkä huomaa Mulberryä ja Pepperiä.)

KALLA ja OTAVA
Yhdeksänkymmentäyhdeksän, sata!

OTAVA
Jos perhosenlepatukset menivät oikein, pitäisi paikan olla tässä!

KALLA
Oikea paikka - paikea oikka! Perillä ollaan – orilla pellään!

(Otava löytää kuoren, Mulberry ja Pepper seuraavat kiinnostuneina.)

OTAVA
No, tässäpä ne ohjeet ovat!

KALLA
Minä myös!

KALLA ja OTAVA
(Pitävät kuoresta yhdessä kiinni.)
"Kaksi keskellä juoksee, kaksitoista reunalla seisoo ja käy joka puolella maailmaa. Mikä se on?"

OTAVA
Hmm...kaksi keskellä, kaksitoista, käy maailmalla...

KALLA
Onko seuraava vihje matkatoimistossa?

OTAVA
Älykääpiö! Tämähän on arvoitus.

MULBERRY
(Tulee toisten luo, jotka säpsähtävät ja piilottavat kirjeen selän taakse.)
Hello, hello, hello, where is the cat? Oh, there you are! Arvoituspa hyvinkin! Iisi biisi! Se on kello!

(Kalla ja Otava katsovat ärtyneinä Mulberryyn ja sitten innostuneina toisiinsa.)

KALLA
Heureka!

OTAVA
Tiedetään!

KALLA ja OTAVA
Velhokoulun kellotorni!

(Ryntäävät matkaan.)

MULBERRY
Jaa, jaa, Heilläkin oli kiire! Come on, Pepper! Let's go!

(Lähtevät rauhallisina matkaan.)

**7. KOHTAUS**

(Kalla, Otava, Salama ja Tammi ryntäävät yhtä aikaa paikalle eri suunnista. Mulberry istuskelee jo rauhallisena kellotornin huipulla.)

KALLA, OTAVA, SALAMA ja TAMMI
Löydettiin!

(Tiimit katsovat toisiinsa.)

Tekö myös!

(Katsovat ylös Mulberryyn ärtyneinä.)

Miten tuo on jo täällä!

MULBERRY
Hello, hello, hello, where is the cat? Oh, there you are! Kylläpä teillä kesti!

(Heiluttelee kuoria ilmassa, toiset ryntäävät niitä kohti, törmäävät toisiinsa ja jäävät roikkumaan yhdellä kädellä/jalalla kellotornista.)

MULBERRY
Oh my! Nyt tuli sotku! Pepper! Taidamme tarvita sinun erityistaitojasi!

PEPPER
(Muuttuu kissasta velho-oppilaaksi, leijuttaa toiset maahan.)
Leijukeiju -liidilaadi!

KAIKKI
(Katsovat suu auki Pepperiä.)
Mitä ihmettä?!

PEPPER
Ettekö ole ennen kissaa nähneet? Tai siis ihmistä? Hello vaan!

MULBERRY
Tässä on kaksoseni Pepper.

TAMMI
No ilmankos siputiputtimeni reistaili.

SALAMA, KALLA ja OTAVA
Kiitos Pepper!

PEPPER
Olkaa hyvät! Mutta velhokisa jatkuu! Viimeinen vihje esiin!

(Mulberry antaa vihjekuoret.)

KAIKKI
"Sen juuria ei missään näy, vaan taivasta kohti sen nousu käy, se on korkeampi suurinta puuta, joskaan se ei kasva koskaan."

Velhovuori!

(Lähtevät tiimeinä eri suuntiin.)

**8. KOHTAUS**

(Velhomestari Huripurilainen tulee paikalle.)

VELHOMESTARI
Hyvä yleisö! Taikoja horisontissa! Huripuripum! Nyt väliaikatietoja! Kisa on edennyt ja yllätyskäännekin saatiin. Velhovaihto-oppilaamme Mulberryn kissa Pepper osoittautuikin hänen kaksosekseen. Tiimit ovat nyt siis tasaväkiset ja saapunevat paikalle hetkenä minä hyvänsä. Viimeinen tehtävä odottaa.

(Kuuluu juoksuaskelia ja huutoja. Kolme tiimiä juoksevat paikalle eri suunnista.)

KALLA ja OTAVA
Kalla ja Otava ilmoittautuu!

SALAMA ja TAMMI
Tammi ja Salama ilmoittautuu!

MULBERRY ja PEPPER
Mulperi ja Pippuri ilmoittautuu!

VELHOMESTARI
Hienoa! tervetuloa viimeiseen tehtävään. Huripuridum -ohjeet paikalle pum!

(Kuori lentää lavalle. Velhomestari aukaisee ja lukee.)

”Saatte kaksitoista lappua, joissa on tavuja. Tehtävänä on järjestää ne taikaloitsuksi, joka saattaa loihtia teille taikasauvat. Aikaa one delleen vain 60 sekuntia. Tämä tehtävä vaatii yhteistyötä.”

(Saavat isot laput, joissa yksi tavu. Jokaiselle kaksi lappua. Luetaan väärässä järjestyksessä olevat tavut. Asettuvat hetken sekamelskan jälkeen oikeille paikoille laput edessä.)

KAIKKI VELHOKOULULAISET
VEL-HON AI-NA TAI-KA-SAU-VAKAIK-KI-AL-LA!

VELHOMESTARI
Huripuridum! Taikoja horisontissa!

Vastaus on... (Rummuttaa taikasauvalla.)

...Pudum! Oikein! Saatte jokainen oman taikasauvanne!

(Kaivaa velhon hatustaan jokaiselle oman näköisensä taikasauvan.)

Toistakaa yhteen ääneen taikaloitsu!

KAIKKI
(Taikasauvojaan ihaillen ja omalla tavallaan kokeillen.)
Velhon aina taikasauva kaikkialla! Kiitos kiltti Velhomestari Hamp...Huripurilainen!

VELHOMESTARI (rykäisten)
Hmm! Olkaa hyvät! Kiitos yleisölle! Kiitos kilpailijoille! Jälleen ensi

vuonna! Taikoja horisontissa! Huripuridum! Ja nyt, kilpailijat, kumarrukset pudum!

(Kaikki kumartavat.)

LOPPU